
LIETUVOS RESPUBLIKOS SEIMAS

REZOLIUCIJA
DĖL LIETUVOS RESPUBLIKOS VYRIAUSYBĖS 2021 METŲ VEIKLOS ATASKAITOS



2022 m.                           d.       Nr. 

Vilnius



Lietuvos Respublikos Seimas, 
apsvarstęs Lietuvos Respublikos Vyriausybės 2021 metų veiklos ataskaitą;
pabrėždamas, kad 2021 m. Vyriausybei pavyko sėkmingai tvarkytis su šalį užklupusiais iššūkiais – pandemija, Minsko režimo hibridine ataka ir Lietuvai nedraugiškų valstybių bandymu pakeisti Lietuvos užsienio ir saugumo politikos kryptį;
atkreipdamas dėmesį, kad nepaisant visų tenkančių iššūkių Vyriausybės strateginė reformų darbotvarkė įgyvendinama sklandžiai ir pagal numatytą planą;
atsižvelgdamas, kad 2021 metai pirmiausiai buvo skiriami reformoms ir svarbiausioms numatytoms pertvarkoms parengti, reikiamiems finansiniams ištekliams programuoti; 
pabrėždamas, kad Vyriausybė per šiuos metus jau pradėjo svarbias švietimo sistemos, inovacijų politikos, viešojo valdymo, sveikatos priežiūros įstaigų tinklo, energetikos ir kitas darbotvarkėje numatytas reformas;
vertindamas Vyriausybės parengtą, su Europos Komisija suderintą ir Europos Sąjungos Tarybos patvirtintą planą „Naujos kartos Lietuva“, kuris yra ir bus svarbiu šaltiniu Vyriausybei įgyvendinant daugelį strateginių reformų;
akcentuodamas, kad itin svarbia Vyriausybės veiklos dalimi per pastaruosius metus tapo Lietuvos saugumo stiprinimas, kurio siekiant yra didinamas šalies gynybos finansavimas, plečiami gynybos pajėgumai, stiprinamas kibernetinis saugumas, užtikrinama energetinė nepriklausomybė ir sėkmingai užkardomi nelegalios migracijos keliai per Lietuvą;
sveikindamas pradedamą naują praktiką – Vyriausybės veiklos ataskaitoje pateikti išmoktų pamokų vertinimą, pažymėdamas, kad išmoktų pamokų analizė skatina kritiškai konstruktyvų požiūrį į Vyriausybės veiklą ir skatindamas šią praktiką tęsti ir plėsti ateityje;
pritaria Lietuvos Respublikos Vyriausybės 2021 metų veiklos ataskaitai.




Seimo Pirmininkas

Teikia:
Seimo nariai


Eugenijus Gentvilas
Vytautas Mitalas
Jurgis Razma
Radvilė Morkūnaitė-Mikulėnienė




